armvectores/hy_wikipedia_2023 huggingface dataset:
Ռեգենտովկա

Ռեգենտովկա (ուկրաիներեն՝ Регентівка), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Ռեգենտովկա գյուղում բնակվում էր 193 մարդ։ Բնակավայրը զբաղեցնում է 0,456 կմ² տարածք։ Բնակչության խտությունը կազմում էր 423,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կալչերանիկա ալ Լագո

Կալչերանիկա ալ Լագո (իտալերեն՝ Calceranica al Lago), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1235 մարդ (2008), բնակչության խտություն՝ 411 մարդ/կմ²։ Զբաղեցնում է 3 կմ² մակերես։ Փոստային ինդեքս՝ 38050։ Հեռախոսային կոդ՝ 0461։
Կոմունայի հովանավոր սրբերն են Պետրոս և Պողոս առաքյալները, տոնը նշվում է հունիսի 29-ին։


== Ժողովրդագրություն ==
Բնակչության աճը՝


== Կապի տվյալներ ==
Հեռախոս՝ 0461 723161
Էլեկտրոնաիին հասցե՝ info@comune.calceranica.tn.it
Կայք՝ http://www.comune.calceranica.tn.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բութանի բանկ

Բութանի բանկ (անգլ.՝ Bank of Bhutan, BoB), Բութանի թագավորության առաջին առևտրային բանկը։


== Հակիրճ նկարագրություն ==
1968 թվականի մայիսին Բութանի առաջին բանկը ստացել է թագավորական հավաստագիր։ Բանկի կենտրոնակայանը գտնվում է մայրաքաղաք Թհիմփհուում։ Բանկը ծառայել է որպես կենտրոնական բանկ մինչև 1982 թվականին Բութանի թագավորական արժութային կառավարման ստեղծումը։ Բութանի թագավորական արժութային կառավարման ստեղծումից հետո բանկը հանդես է եկել որպես վճարային և կանխիկ շրջանառության գործակալ։ 2000 թվականին բանկը գրանցվել է որպես պետական ​​հատվածի առևտրային բանկ։
Բանկը 2017 թվականի համար թագավորության ամենամեծ առևտրային բանկն էր, այն ուներ 47 մասնաճյուղային ցանց, որոնք առկա են յուրաքանչյուր ձոնհագում։ Այն թագավորության միակ բանկն է մնացել մինչ 1997 թվականը։ 2017 թվականին թագավորությունում կար հինգ բանկ, այդ թվում` Bhutan National Bank Ltd, Druk PNB Bank Ltd, Bhutan Development Bank Ltd, T Bank:


== Սեփականատերեր ==
Բանկի սեփականատերերն են Druk Holding & Investments Ltd.-ն, որին պատկանել է կանոնադրական կապիտալի 80%-ը և Հնդկաստանի պետական ​​բանկը, որը տիրապետել է կապիտալի 20%-ին։ Մինչև 2007 թվականը բանկը ղեկավարվել է Բութանի Ֆինանսների նախարարության կողմից։ Այն կառավարվել է Druk Holding & Investments-ի կողմից, որը շահագործել է նաև պետական ​​հատվածի այլ ընկերություններ։ 
Druk Holding & Investments-ը պետական ​​սեփականություն հանդիսացող հոլդինգային ընկերություն է, որի խնդիրն է կառավարել պետական ​​գույքը։ Բութանի ֆինանսների նախարարությունը հոլդինգային ընկերության միակ բաժնետերն է։ Druk Holding & Investments-ը Բութանում ունի 10 պետական ​​ընկերություն, այն տիրապետել է կապիտալի առնվազն 51%-ին ևս 4 դուստր ձեռնարկություններում, ներառյալ Բութանա բանկը, և փոքրամասնությունների բաժնեմասերը 5 ընկերություններում (ներառյալ Բութանի ազգային բանկը)։


== Բութանի բանկը Թագավորության տնտեսության մեջ ==
2017 թվականի հուլիսի 1-ի դրությամբ բանկի ակտիվները հասել են 47,7 մլն նգուլդրումի (մոտ 750 հազար դոլար)։ Դրանց 55%-ը բաղկացած է եղել վարկերից, առաջին հերթին բնակչության սպառողական վարկերից և հիփոթեքային վարկերից։


== Ծանոթագրություններ ==


== Արտաքին հղումներ ==
Բութանի բանկի պաշտոնական կայք
Բութանի դրամական արքայական մարմին
Հոլդինգային ընկերություն Druk Holding & Investments
Ճարավան

Ճարավան, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կաստորանո

Կաստորանո  (իտալերեն՝ Castorano), կոմունա Իտալիայում, գտնվում է Մարկե մարզի Ասկոլի Պիչենո գավառում։
Բնակչությունը կազմում է 2227 մարդ (2008), բնակչության խտությունը՝ 158 մարդ/կմ²։ Տարածքը կազմում է 14 կմ²։ Փոստային ինդեքս՝ 63030։ Հեռախոսային կոդ՝ 0736։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոսահամար։ 0736 87132
Էլեկտրոնային փոստ։ com.castorano@provincia.ap.it
Պաշտոնական կայք։ http://www.comune.castorano.ap.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սպազմոֆիլիա

Սպազմոֆիլիա (սպազմ և Φιλέω — սեր, հակում), մանկական տետանիա, վաղ մանկական տարիքի երեխաների հիվանդություն, որը պայմանավորված է օրգանիզմում կալցիումի փոխանակության խանգարմամբ և բնորոշվում է նյարդային համակարգի գրգռողականության բարձրացմամբ ու ջղաձգություններ առաջացնելու հակումով։ Պատճառը վիտամին D-ի անբավարարությունն է և հարվահանագեղձերի գործունեության խանգարումը։ Հիվանդանում են մինչև 2 տարեկան երեխաները։ Տարբերում են սպազմոֆիլիաի ակնհայտ և գաղտնի ձևեր։ Ակնհայտ ձևի դեպքում կարող են առաջանալ կոկորդի կարկամում (խորը շնչառման, լացի և հազի ժամանակ), վերջույթների մկանների (հատկապես դաստակի և ոտի), կրծքավանդակի շնչառական մկանների և բրոնխների հարթ մկանների (ուղեկցվում է շնչահեղձությամբ), սրտամկանի կծկումներ (որը կարող է մահվան հանգեցնել), ընդհանուր ջղաձգություններ, որոնք ուղեկցվում են վերջույթների ձգվածությամբ, գիտակցության կորուստով և այլն։ Նոպաները հաճախ կրկնվում են։ Գաղտնի ձևի դեպքում ջղաձգություններն ինքնաբերաբար չեն առաջանում, մկանների գալվանական և մեխանիկական գրգռողականությունը հայտնաբերվում է հետազոտության հատուկ մեթոդներով։ ժամանակին բուժելիս ելքը բարենպաստ է։ Բուժումը հակաջղաձգումային դեղամիջոցներ, ռախիտի բուժում, մեծ դեղաչափերով կալցիումի ներմուծում։
Քրիստոֆեր Վելեզ

Քրիստոֆեր Բրայնտ Վելեզ Մունյոզ (նոյեմբերի 23, 1995(1995-11-23), Նյու Ջերսի, ԱՄՆ), ամերիկացի երգիչ՝ ծագումով Էկվադորից, CNCO Բոյ բենդի անդամ։


== Կենսագրություն ==
Ծնվել է Նյու Ջերսիում՝ ԱՄՆ, և մինչև 18 տարեկան ապրել է Լոխայում, (Էկվադոր) ծնողների հետ։ 2014 թվականին Քրիստոֆերը ստիպված էր արտագաղթել Միացյալ Նահանգներ՝ աշխատանքի և ընտանիքին նյութական աջակցություն ցուցաբերելու համար, այդ ժամանակ աշխատել է որպես կոշիկ մաքրող։ Դրանով վճարում էր վարձը և կարողանում էր ֆինանսապես օգնել մորը։ 18 տարեկանում նա վերադարձել է Միացյալ Նահանգներ, աշխատել է Նյու Ջերսիում տարբեր մասնագիտությամբ։ Նա դիտեց «Լա Բանդա» հաղորդումը (ամերիկյան հեռուստատեսային ծրագիր), և մասնակցեց ռեալիթի շոուին։ 2015 թ. Դեկտեմբերի 13-ին դարձավ Լա Բանդայի առաջին հաղթողը և CNCO- ի առաջին անդամը։


== Լա Բանդա ==
ԱՄՆ- ում Քրիստոֆերը մասնակցել է «Լա Բանդա» հաղորդման լսումներին, ստացել է հանրության 85% ձայն։ Այնուհետև հնարավորություն ստացավ  ներկայանալ ժյուրիին և կատարեց Ռիկի Մարտինի Տալ Վեզ երգը։ Նրան դատում էին Ռիկի Մարտինը, Լաուրա Պաուսինին և Ալեխանդրո Սանսը։ Ընտանիքից ոչ ոք չկար, քանի որ նրանք Լոխայում էին։ Քրիստոֆերը ստացավ «այո» ժյուրիի երեք անդամներից և կարողացավ անցնել հաջորդ փուլ։ Եթերի ժամանակ նա կատարեց տարբեր երգեր, ինչպիսիք են՝ Սին Բանդերայի «Կիլոմետրերը», Ռեյկի  Creo en ti- ին, Ալեխանդրո Ֆերնանդեսի «Այսօր ես ուզում եմ քեզ»-ը և այլն։
Լա Բանդա պրոեկտը նպաստեց խմբի ձևավորմանը, ինչպես նաև առիթ հանդիսացավ Sony Music Latin-ի հետ պայմանագիր կնքման հինգ տարի ժամկետով։ Երգիչ Ռիկի Մարտինը դարձավ CNCO -ի  մենեջեր։ Մրցանակը օգնեց նաև պուերտոռիկացի ռեփեր Վիսինի հետ երաժշտական արտադրություն ստեղծելուն։


== Ծանոթագրություններ ==


== Արտաքին հղումներ ==
Վեց ձեռքսեղմումների տեսություն

Վեց ձեռքսեղմումների տեսությունը պնդում է, որ Երկրագնդի վրա ապրող ցանկացած երկու մարդ միմյանցից բաժանված են ծանոթների 5 մակարդակով։
Տեսությունն առաջ է քաշվել 1969 թվականին ամերիկացի հոգեբաններ Սթենլի Միլգրեմի և Ջեֆրի Թրևերսի կողմից։ Նրանք պնդում էին, որ Երկիր մոլորակի վրա ապրող յուրաքանչյուր ոք միջնորդավորված կերպով ծանոթ է ցանկացած այլ մարդու հետ, ընդ որում՝ ծանոթների այդ շղթան կազմված է 6 հոգուց։
Միլգրեմի հետևությունները հիմնված են ամերիկյան երկու քաղաքներում կատարված հետազոտության արդյունքում ստացված տվյալների վրա։ Մի քաղաքի բնակիչներին բաժանվել է 300 ծրար, և հանձնարարվել ծրարը փոխանցել մյուս քաղաքում ապրող կոնկրետ մարդու։ Ծրարները կարելի էր փոխանցել միայն բարեկամների ու ծանոթ մարդկանց միջոցով։ Ծրարներից 60-ը հասան հասցեատերերին։ Կատարելով հաշվումներ՝ Միլգրեմը պարզեց, որ ծրարները փոխանցվել են միջինը 5 մարդու միջոցով։ Այսպես էլ առաջացավ Վեց ձեռքսեղմումների տեսությունը։
Միլգրեմի փորձը կրկնեցին Կոլումբիայի համալսարանի գիտնականների կողմից. վերջիններս փորձն անցկացրին էլեկտրոնային փոստի միջոցով։ Հազարավոր կամավորների հանձնարարվեց գտնել 20 մարդու՝ հայտնելով վերջիններիս անունը, ազգանունը, զբաղմունքը, կրթությունը և բնակության վայրը։ Մի ավստրիալացի ընդամենը 4 նամակի օգնությամբ գտավ այն 20 մարդկանցից մեկին, ով ապրում էր Սիբիրում։
Մայքրոսոֆթի մասնագետները մեկ ամիս հետևել են 242 720 596 օգտագործողների հաղորդակցմանը. ստացված տվյալների վերլուծությունը տևեց 2 տարի։ Արդյունքում պարզվեց, որ ծառայության 240 միլիոն օգտագործողներից յուրաքանչյուրը մյուսին կարող էր «հասնել» 6.6 «քայլից»։ Ինչով էլ ապացուցեցին, որ մեզնից յուրաքանչյուրը 5 մարդու միջոցով ծանոթ է Անգլիայի թագուհու հետ։


== Ծանոթագրություններ ==
Նոգեիրոսայի ամրոց

Նոգեիրոսայի ամրոց (իսպ.՝ Castillo de Nogueirosa) կամ Անդրադեի ամրոց (իսպ.՝ Castillo de los Andrade), միջնադարյան ամրոց է, որ գտնվում են Իսպանիայի Գալիսայի ինքնավար համայնքում (Լա Կորունյա)։
1994 թվականին Իսպանիայի մշակույթի նախարարության կողմից Նոգեիրոսայի ամրոցը ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0008864 գրանցման համարի տակ։
Կառուցվել է 14-րդ դարում։


== Պատկերասրահ ==

		
		
		
		

[1]
[2]
[3]
FaceApp

FaceApp, բջջային հավելված iOSի և անդրոիդի համար, մշակված ռուսական «Wireless Lab» ընկերության կողմից, որն օգտագործում է նեյրոնային ցանցի տեխնոլոգիան լուսանկարներում ինքնաբերաբար առաջացնելով դեմքի իրատեսական վերափոխումներ։


== Հնարավորություններ ==
Ծրագիրը կարող է վերափոխել դեմքը, դարձնելով այն ժպտացող, ծերացած կամ երիտասարդացած և նույնիսկ փոխել մոդելի սեռը։ FaceApp-ը iOS-ում գործարկվել է 2017 թվականի հունվարից, իսկ անդրոիդում՝ 2017 թվականի փետրվարից։
«Թեժ» վերափոխումը նախկինում առկա էր FaceApp- ում, բայց «ռասիզմի» քննադատությունից և մեղադրանքներից հետո, երբ այն բացեց սևամորթների մաշկի գույնը և այն դարձրեց ավելի եվրոպական՝ հակիրճ անվանվեց «կայծ», և հետո ջնջվեց։
Քննադատությանն ի պատասխան Յարոսլավ Գոնչարովը՝ Wireless Lab-ի հիմնադիր և գլխավոր գործադիր տնօրենը, ասաց․ «Մենք դրա համար շատ խորը ափսոսում ենք, անկասկած, լուրջ հարց է։  Սա հիմնական նյարդային ցանցի տհաճ կողմնակի ազդեցությունն է, որն առաջացել է տեղահանման հետևանքով, և ոչ թե նախատեսված պահվածք է եղել»։ Նա ավելացրեց, որ աշխատանքներն ընթանում են «ամբողջական շտկման» վրա։
2017 թվականի օգոստոսի 9-ին FaceApp-ին կրկին քննադատեցին, երբ այն ներմուծեց «էթնիկ զտիչներ», «սպիտակներին», «սևերին», «ասիացիներին» և «հնդիկներին» պատկերող։ Յարոսլավ Գոնչարովը միանգամից ջնջեց զտիչները ծրագրից։
Գենդերային փոփոխությունների հետ կապված FaceApp-ի վերափոխումները հատուկ հետաքրքրություն են առաջացրել ԼԳԲՏ անձանց և տրանսգենդերների համայնքների կողմից՝ հակառակ սեռի մարդու տեսքը իրատեսորեն մոդելավորելու ունակության պատճառով։


== Տես նաև ==
Face of the Future
Deepfake


== Ծանոթագրություններ ==


== Արտաքին հղումներ ==
Պաշտոնական կայք
Բերյոզովո (գյուղ, Միխայլովսկի շրջան)

Անվան այլ կիրառումների համար տե՛ս՝ ԲերյոզովոԲերյոզովո (ռուս.՝ Берёзово), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը վերջին գրանցված տվյալներով կազմում էր 93 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Կալուգին

Ալեքսանդր Կալուգին (ռուս.՝ Алекса́ндр Миха́йлович Калу́гин, սեպտեմբերի 20, 1945(1945-09-20)), ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1968)։ Դիվանագիտական գործունեությամբ սկսել է զբաղվել 1968 թվականից։

1989-1994 թվականներին՝ Իրաքում ԽՍՀՄ դեսպանատան դեսպանորդ խորհրդական (1991 թվականից՝ Ռուսաստան)։
1995-1998 թվականներին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
1998 թվականի նոյեմբերի 12-ից-2002 թվականի սեպտեմբերի 10՝ Եմենում Ռուսաստանի Դաշնության արտակարգ և լիազոր դեսպան։
2002-2006 թվակականներին՝ Ռուսաստանի ԱԳՆ հատուկ հանձնարարություններով դեսպան, ՌԴ ԱԳ նախարարի մերձավորարևելյան կարգավորման հարցերով հատուկ ներկայացուցիչ։
2006 թվականի սեպտեմբերի 16-ից-2013 թվականի դեկտեմբերի 13-ը՝ Հորդանանում Ռուսաստանի Դաշնության արտակարգ և լիազոր դեսպան։


== Պարգևներ ==
Պատվո շքանշան (2012 թվականի հոկտեմբերի 16)՝ արտաքին քաղաքական կուրսի իրականացման և Ռուսաստանի Դաշնության միջազգային դիրքերի ամրապնդման, բարձր որակավորում ունեցող կադրերի պատրաստման և երկարամյա բարեխիղճ աշխատանքի համար


== Դիվանագիտական աստիճան ==
1-ին դասի արտակարգ և լիազոր դեսպանորդ (2001 թվականի հոկտեմբերի 29)
Արտակարգ և լիազոր դեսպան (2003 թվականի հուլիսի 22)


== Ծանոթագրություններ ==


== Արտաքին հղումներ ==
Կենսագրությունը Հորդանանում Ռուսաստանի դեսպանատան կայքում
Նորայր Գյոզալյան

Նորայր Գյոզալյանը (մարտի 15, 1990(1990-03-15), Երևան, Հայկական ԽՍՀ, ԽՍՀՄ) հայ ֆուտբոլիստ, հանդես է գալիս «Բանանց» ֆուտբոլային ակումբում որպես հարձակվող։


== Ակումբային նվաճումներ ==


== Մասնագիտական ակումբային կարիերա ==
Աղբյուր ffa.am


== Ծանոթագրություններ ==


== Արտաքին հղումներ ==
Նորայր Գյոզալյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)
(584) Սեմիրամիս

(584) Սեմիրամիս (անգլ.՝ Semiramis), աստերոիդ աստերոիդների հիմնական գոտում։ Հայտնաբերվել է 1906 թվականի հունվարի 15-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,373072 ա. մ., առավելագույնը մոտենում է 1,8187 ա. մ. հեռավորության վրա և հեռանում 2,9275 ա. մ., իսկ Երկրի ուղեծրին Սեմիրամիս աստերոիդը նվազագույնը մոտենում է 0,854 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1335,26 երկրային օրվա ընթացքում, իր ուղեծրով շարժվելով միջինում 0,269611 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,73° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(584) Սեմիրամիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միխանովո (գյուղ, Վյազեմսկի շրջան)

Միխանովո (ռուս.՝ Миханово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիվենսկոե (գյուղ, Նովի Սանժարիի շրջան)

Լիվենսկոե (ուկրաիներեն՝ Лівенське), գյուղ Ուկրաինայի Պոլտավայի մարզի Նովի Սանժարիի շրջանում։ Հիմնադրվել է 1530 թվականին։
2001 թվականի տվյալներով Լիվենսկոե գյուղում բնակվում էր 639 մարդ։ Բնակավայրը զբաղեցնում է 2573 կմ² տարածք։ Բնակչության խտությունը կազմում էր 248,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արգավանդ (Արարատի մարզ)

Արգավանդ, գյուղ Հայաստանի Արարատի մարզում, Մասիս քաղաքից 13 կմ հյուսիս՝ Երևան-Վաղարշապատ խճուղու վրա։ Մարզկենտրոնից գտնվում է 27 կմ հեռավորության վրա։


== Պատմություն ==
Նախկինում ունեցել է Ջաֆարաբադ, Ջաֆարապատ անվանումները, որը մտել է Երևան նահանգի Երևան գավառի մեջ։ Արգավանդ է վերանվանվել 1946 թվականին։
Պատմամշակութային կոթողներից հիշատակության է արժանի իրանական դամբարանը՝ կառուցված XIII դարում, իսկ գյուղի գերեզմանատանը դեռ մնում են V-VI դարերում կառուցված Սուրբ Հարություն եկեղեցու ավերակները։
Գյուղն ընկած է Հրազդան գետի աջ ափին։ Ծովի մակարդակից ունի 877 մ բարձրություն։


== Պիր Խուսեյնի դամբարան ==

Արգավանդ գյուղում գտնվում է 1413 թվականին կառուցված դամբարան։ Դամբարանը կառուցել է Էմիր Սաադի որդի Պիր Խուսեյնը Կարա Կոյունլու տոհմից։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==


== Տնտեսություն ==
Գյուղն ունի 461 տնտեսություն։ Գործում են դպրոց, գրադարան, բուժկետ։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 50 հա։ Գյուղատնտեսական հողահանդակները ոռոգվում են Հրազդան գետի ջրերով։ Համայնքի հողերը օգտագործվում են որպես վարելահողեր՝ զբաղեցնելով մոտ 20 հա։ Կան նաև պտղատու և խաղողի այգիներ, որոնք գտնվում են տնամերձ հողերում; Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ՝ լոլիկ, տաքդեղ, սմբուկ, ձմերուկ, սեխ, ինչպես նաև հացահատիկ։ Զբաղվում են նաև կաթնամսատու անասնապահությամբ, մեղվաբուծությամբ։ Արոտավայրեր չկան։ Արդյունաբերություն չունի։


== Պատկերասրահ ==

		
		
		


== Տես նաև ==
Արգավանդի պատմության և մշակույթի անշարժ հուշարձանների ցանկ


== Ծանոթագրություններ ==


== Արտաքին հղումներ ==
Արարատի մարզպետարան Archived 2012-04-13 at the Wayback Machine.
Արգավանդ Archived 2014-09-12 at the Wayback Machine.
Առաջին սեր (վիպակ)

Անվան այլ կիրառումների համար տե՛ս՝ Առաջին սեր (այլ կիրառումներ)Առաջին սեր (ռուս.՝ Первая любовь), Իվան Տուրգենևի վիպակը, որ պատմում է երիտասարդ հերոսի զգացմունքների ու դրանց հետ կապված հոգեկան ապրումների մասին. նրա կիսամանկական սիրահարվածությունը հանգեցնում է հասուն սիրուն հատուկ անձնազոհության ու դրամատիզմի։ Առաջին անգամ հրատարակվել է 1860 թվականին Ռուսական կայսրությունում։


== Ստեղծման պատմություն ==
«Առաջին սեր» վիպակն Իվան Տուրգենևը գրել է 1860 թվականի հունվար-մարտ ամիսներին Սանկտ Պետերբուրգում։ Վիպակն ստեղծվել է գրողի անձնական փորձի ու նրա ընտանիքում տեղի ունեցած իրադարձությունների հիման վրա։ Տուրգենևն ինքն իր ստեղծագործության մասին ասել է.


== Սյուժե ==
Վիպակը ներկայացվում է տարեց մարդու հիշողություններ, ով պատմում է իր առաջին սիրո մասին։ Ստեղծագործության գլխավոր հերոսը՝ տասնվեցամյա Վլադիմիրը, իր ընտանիքի հետ գնում է քաղաքից դուրս գտնվող կալվածք, որտեղ հանդիպում է գեղեցիկ մի աղջկա՝ քսանմեկամյա Զինաիդա Ալեքսանդրովնա Զասեկինային։ Վլադիմիրը սիրահարվում է Զինաիդային, սակայն նրանից բացի գեղեցկուհի Զինաիդայի ուշադրության արժանանալու համար պայքարում են նաև այլ երիտասարդներ։ Վլադիմիրի զգացմունքները փոխադարձ չեն, սակայն Զինաիդան, որ աչքի է ընկնում կամակոր ու չարաճճի բնավորությամբ, խաղում է երիտասարդի զգացմունքների հետ, ծաղրում նրան ու երբեմն ծիծաղում նրա վրա համեմատաբար երիտասարդ տարիքի համար։ Ավելի ուշ Վլադիմիրն իմանում է, որ Զինաիդան սիրում է իր հորը՝ Պյոտր Վասիլևիչին։ Գաղտնի հետևելով նրանց՝ Վլադիմիրն իմանում է, որ հայրը լքում է Զինաիդային ու հեռանում կալվածքից։ Որոշ ժամանակ անց Պյոտր Վասիլևիչը մահանում է կաթվածից։ Հետագայում Վլադիմիրն իմանում է, որ Զինաիդան ամուսնացել է պարոն Դոլսկիի հետ և մահացել ծննդաբերության ժամանակ։


== Հերոսներն ու նրանց նախատիպերը ==
Վլադիմիր Պետրովիչ - նախատիպն հենց հեղինակը է՝ Իվան Տուրգենևը,
Զինաիդա Ալեքսանդրովնա - նախատիպը իշխանուհի Եկատերինա Լվովնա Շախովսկայան է, ով եղել է գրողի առաջին սերն ու նրա հոր սիրուհին։ 1835 թվականի սեպտեմբերին՝ Ս. Տուրգենևի մահից մեկ տարի անց, Եկատերինա Շախովսկայան ամուսնանում է Լև Խարիտոնովիչ Վլադիմիրովի հետ։ 1836 թվականի հունիսի 22-ին նա տղա է ունեցել և մահացել վեց օր անց,
Պյոտր Վասիլևիչ - նախատիպը գրողի հայրն է՝ Սերգեյ Նիկոլաևիչ Տուրգենևը։ Վերջինս հաշվարկով ամուսնացել էր մի կնոջ հետ, ով տարիքով բավականին մեծ էր իրենից (գրողի մայրը՝ Վարվառա Պետրովնա Լուտովինովա)։ Դուր է եկել կանանց։ Սիրավեպ է ունեցել Եկատերինա Լվովնա Շախովսկայայի հետ, ումից բաժանվելուց կարճ ժամանակ հետո մահացել է։


== Էկրանավորումներ ==
Առաջին սեր (1968) - ռեժիսոր՝ Վասիլի Օրդինսկի, դերերում՝ Վադիմ Վլասով, Իրինա Պեչերնիկովա, Ինոկենտի Սմոկտունովսկի,
Առաջին սեր (1995) - ռեժիսոր՝ Ռոման Բալայան, դերերում՝ Աննա Միխալկովա, Անդրեյ Իշչենկո, Մարինա Նեյոլովա,
Առաջին սեր (1er amour, 2013) - ռեժիսոր՝ Գիյոմ Սիլվեստր (Guillaume Sylvestre)։


== Ծանոթագրություններ ==


== Գրականություն ==
Н. В. Богословский. Жизнь замечательных людей. Тургенев. — Москва: ЦК ВЛКСМ «Молодая Гвардия», 1964.
(5728) 1988 BJ4

(5728) 1988 BJ4, աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 20-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,262434 ա. մ., առավելագույնը մոտենում է 2,0505 ա. մ. հեռավորության վրա և հեռանում 2,4744 ա. մ.։ Արեգակի շուրջ մեկ ամբողջական պտույտ է կատարում 1242,97 երկրային օրվա ընթացքում, իր ուղեծրով շարժվելով միջինում 0,289628 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5728) 1988 BJ4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սլոբոդիշչե-2

Սլոբոդիշչե-2 (ռուս.՝ Слободище-2), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անիկ Հարությունյան

Անիկ Հարությունյան(1910, Արծվանիկ, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - հուլիսի 24, 1999(1999-07-24)), Կապանի Ալեքսանդր Շիրվանզադեի անվան թատրոնի դերասանուհի, ՀԽՍՀ վաստակավոր արտիստուհի։


== Կենսագրություն ==
Անիկ Հարությունյանը  ծնվել է 1920 թվականին, Ղափանի շրջանի Արծվանիկ գյուղում։ 1937 թվականից ելութ է ունեցել Ղափանի թատրոնում, հետագայում աշխատել է էջմիածին, Կամոի, Գորիս քաղաքների շրջանային թատրոններում։ 1958 թվականից աշխատանքային գործունեությունը շարունակել է Ղափանի պետական թատրոնում։


== Դերեր ==
Սալոմե («Քանդած օջախ»)
Շուշան («Պեպո»)
Անուշ («Պաղտասար աղբար»)
Ռոզալիա («Պատվի համար»)
Սաթենիկ («Մխիթար սպարապետ)
Կուկուշկինա («Եկամտավոր պաշտոն)


== Ծանոթագրություններ ==
Ֆրեդի Հայմոր

Թոմաս (Ֆրեդի) Ալֆրեդի Հայմոր (անգլ.՝ Alfred Thomas "Freddie" Highmore, ծնվ. փետրվարի 14, 1992-ին, Լոնդոն, Անգլիա,) անգլիացի դերասան։


== Կենսագրություն ==
Ծնվել է Լոնդոնում, ընտանիքում, որը մոտ է կինոյի աշխարհին։ Նրա հայրը դերասան է, մայրը՝ տաղանդներ գտնելու գործակալ։ Ֆրեդին սկսեց հայտնվել հեռուստատեսությամբ յոթ տարեկանից, կատարելով ոչ մեծ դերեր սերիալներում։ Ֆրեդիի առաջընթացը եղավ 2004 թվականին, երբ նա խաղաց Պիտեր Լլևելին-Դևիսի դերը «Կախարդական երկիր» ֆիլմում։ Հայմորը այդ դերի շնորհիվ ստացավ մի քանի մրցանակներ և անվանակարգեր։ Նկարահանումների ժամանակ նա նաև ընկերացավ ֆիլմում իր գործընկերոջ՝ Ջոնի Դեփի հետ։ Երիտասարդ դերասանի մյուս կարևոր դերը կարիերայի համար դարձավ Ռաուլի դերը «Երկու եղբայր» ֆիլմում, որտեղ նա նկարահանվեց վագրի ձագի հետ տեսարաններում։ Մեծ վագրի հետ տեսարանները նկարահանվել էին համակարգչային անիմացիայի միջոցով։
Նկարահանվել է «Չառլին և շոկոլադի գործարանը» ֆիլմում։ 2008 թվականին նա շարունակում է նկարահանվել ֆանտազտիկ ժանրի ֆիլմերում և կատարում էր միանգամից 2 դեր «Սպայդերվիկ․ ժամանակագրություններ» ֆիլմում խաղալով երկու զույգերի դերը։ 2011 թվականին Ֆրեդին նկարահանվեց «Տնային առաջադրանք» ֆիլմում Էմմա Ռոբերթսի հետ։
2010 թվականին Հայմորը դարձավ ուսանող Քեմբրիջի համալսարանի օտար լեզուների ֆակուլտետում, նա ուսումնասիրում է իսպաներեն և արաբերեն լեզուները։
2013 թվականին սկսեց նկարահանվել «Մոթել Բեյստ» ֆիլմում Նորման Բեյսթի դերում։
Այժմ Ֆրեդին ապրում է Լոնդոնի ամենաթանկ արվարձաններից մեկում։


== Ֆիլմագրություն ==


== Մրցանակներ ==
2006 Broadcast Film Critics Association Awards

Լավագույն տղամարդկային դերը, Չարլիի դերի համար Չառլին և շոկոլադի գործարանը ֆիլմում՝ դափնեկիր2005 MTV Movie Awards

Լավագույն տղամարդկային առաջընթաց «Կախարդական երկիրը» ֆիլմում խաղացած դերի համար՝ նոմինացիա«Սատուրն» մրցանակ

2005 Լավագույն տղամարդկային առաջընթաց «Կախարդական երկիրը» ֆիլմում խաղացած դերի համար՝ նոմինացիա
2008 Երիտասարդ դերասանի լավագույն խաղ Ավգուստ Ռաշ ֆիլմում՝ դափնեկիր2005 Young Artist Awards

Տարվա հայտնություն «Կախարդական երկիրը» 2005 Satellite Awards ֆիլմի համար՝ դափնեկիր
2005 Screen Actors Guild Awards

Դերասանի ակնառու խաղ «Կախարդական երկիրը» ֆիլմում՝ նոմինացիա2005 Satellite Awards

Ակնառու նոր տաղանդ՝ դափնեկիր2005 Broadcast Film Critics Association Awards

Երիտասարդ դերասանի լավագույն խաղ «Կախարդական երկիրը» ֆիլմում՝ դափնեկիր2005 Las Vegas Film Critics Society Awards

Երիտասարդ դերասանի լավագույն խաղ «Կախարդական երկիրը» ֆիլմում՝ դափնեկիր2004 Phoenix Film Critics Society Awards

Երիտասարդ դերասանի լավագույն խաղ «Կախարդական երկիրը» ֆիլմում՝ դափնեկիր


== Ծանոթագրություններ ==


== Արտաքին հղումներ ==
Ֆրեդի Հայմոր (անգլ.) Internet Movie Database կայքում
Գեորգի Արզումանյան

Վիքիպեդիայում կան հոդվածներ  Արզումանյան ազգանունով այլ մարդկանց մասին:Գեորգի Սերգեյի Արզումանյան (օգոստոսի 16, 1980(1980-08-16), Թբիլիսի, Վրացական ԽՍՀ, ԽՍՀՄ), հայ շախմատիստ, գրոսմայստեր (2009):


== Կենսագրություն ==
Գեորգի Արզումանյանը ծնվել է 1980 թվականին, Թբիլիսիում։ 1992 թվականին մասնակցել է Գերմանիայում կայացած մինչև 12 տարեկանների աշխարհի առաջնությանը։ 1993 թվականին Իրինա Լիմարի հրավերով մոր հետ տեղափոխվել է Ուկրաինայի Դնեպրոպետրովսկ քաղաք։ Պարապելով սկզբում նրա, այնուհետև Ա. Մորոզի ղեկավարությամբ` Գեորգին զարգացրեց իր շախմատային ընդունակությունները և 1995 թվականին դարձավ իր տարիքային խմբի տեղի շախմատիստների առաջատարը։ Մշտապես ելույթ ունենալով և կատարելագործվելով տարբեր ուժեղ մրցաշարերում՝ մի քանի տարի անց նա դարձավ մարզի տղամարդկանց հավաքականի անդամ։
1995 թվականի մարզի առաջնության կիսաեզրափակչում Գեորգին զբաղեցրեց 1-ին տեղը, իսկ Դնեպրոպետրովսկի նույն տարվա առաջնությունում՝ 4-րդ տեղը։ 1997 թ. օգոստոսին Պավլոգրադում կայացած միջազգային մրցաշարում նա դարձավ հաղթող՝ լրացնելով միջազգային վարպետի առաջին նորմը։ 1998 թ. սեպտեմբերին Melitopol Autumn-98 (Մելիտոպոլ) մրցաշարում բաժանելով 2-4-րդ տեղերը՝ նա ևս մեկ անգամ լրացրեց այդ նորմը։
Ուկրաինայի սպորտի վարպետի կոչման համար անհրաժեշտ միավորները Գեորգին վաստակեց 1998 թվականի Դնեպրոպետրովսկի մարզի առաջնությունում։ 1999 թ. տարածաշրջանային խաղերում (Դնեպրոպետրովսկ) կիսել է 2-3-րդ տեղերը։ Դնեպրոպետրովսկի մարզի թիմի կազմում նույն թվականին դարձել է Համաուկրաինական 2-րդ մարզական ամառային խաղերի 3-րդ մրցանակակիր։ Դնեպրոպետրովսկի մարզի առաջնության բրոնզե մեդալակիր (2000)։
1999 թվականին ուսման է տեղափոխվել Խարկով, որտեղ ավարտել է Յարոսլավ Իմաստունի անվան ազգային իրավաբանական ակադեմիան։ Եղել է այդ բուհի շախմատային թիմի անդամ։
Գրոսմայստերի երրորդ նորմը լրացրել է 2007 թվականի նոյեմբերին, սակայն կոչմանը պաշտոնապես արժանացել է 2009 թվականին, երբ անհատական վարկանիշը հասցրել է պահանջվող մակարդակին։
Ռուսաստանի 4-րդ գավաթի 1-ին փուլի հաղթող է (Տուլա, 2002), «Թեմիս-2005» մրցաշարի (Խարկով, 2005) հաղթող, բազմաթիվ միջազգային մրցաշարերի մրցանակակիր և մասնակից։ Ուկրաինայի ակումբային առաջնության եռակի հաղթող։ Ներկայումս՝ Ուկրաինայի շախմատի ֆեդերացիայի գործադիր կոմիտեի անդամ, Կիևի շախմատի ֆեդերացիայի նախագահության անդամ։
Թեև երկար տարիներ բնակվում է Ուկրաինայում, սակայն շարունակում է ներկայացնել Հայաստանի շախմատի ֆեդերացիան։


== Վարկանիշի փոփոխության գրաֆիկ ==


== Ծանոթագրություններ ==


== Աղբյուրներ ==
Գեորգի Արզումանյանի կենսագրությունը Դնեպրոպետրովսկի շախմատի ֆեդերացիայի կայքում


== Արտաքին հղումներ ==
Գեորգի Արզումանյանի անձնական քարտը ՖԻԴԵ-ի կայքում (անգլ.)
Գեորգի Արզումանյանի պարտիաները (անգլ.)
Գեորգի Արզումանյանի անձնական քարտը 365chess.com կայքում
Շելվով (գյուղ, Բելոգորսկի շրջան)

Անվան այլ կիրառումների համար տե՛ս՝ ՇելվովՇելվով (ուկրաիներեն՝ Шельвів), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Շելվով գյուղում բնակվում էր 194 մարդ։ Բնակավայրը զբաղեցնում է 0,078 կմ² տարածք։ Բնակչության խտությունը կազմում էր 2487,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5090) Վյեթ

(5090) Վյեթ (անգլ.՝ Wyeth), աստերոիդ աստերոիդների հիմնական գոտում։ Հայտնաբերվել է 1980 թվականի փետրվարի 9-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,528649 ա. մ., առավելագույնը մոտենում է 1,7846 ա. մ. հեռավորության վրա և հեռանում 3,2727 ա. մ.։ Արեգակի շուրջ մեկ ամբողջական պտույտ է կատարում 1468,69 երկրային օրվա ընթացքում, իր ուղեծրով շարժվելով միջինում 0,245116 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5090) Վյեթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
BB Talk

«BB Talk», ամերիկացի երգչուհի Մայլի Սայրուսի երգը իր Miley Cyrus & Her Dead Petz հինգերրորդ ստուդիական ալբոմից։ Երգչուհին երգը ներկայացրել է նոյեմբեր և դեկտեմբեր ամիսներին տեղի ունեցած Milky Milky Milk Tour համերգային շրջագայության ժամանակ։


== Երաժշտական տեսահոլովակ ==
«BB Talk» երգի առաջին տաս վարկյանանոց տեսահոլովակտը հասանելի է դարձել 2015 թվականի դեկտեմբերի 9-ին MTV ալիքում։ Տեսահոլովակը ներկայացվել է 2015 թվականի դեկտեմբերի 11-ին իր ալիքում, իսկ ավելի ուշ Vevo հարթակում։ Այն ստեղծվել է ռեժիսոր և խորեոգրաֆ Դայան Մարտելի կողմից և պատկերում է Սայրուսին մեծահասակ երեխայի տեսքով, բոլոր հնարավոր տեսակի հանդերձանքներով՝ տակդիրներով և ծծակով, շրջապատված հսկայական շշերով, կյանքի մասին ծուլորեն մտածող, մահճակալի մեջ թաքնվող և սնունդը նետող։


== Ձայնագրության մասնակիցներ ==
Աղբյուր՝

Մայլի Սայրուս՝ վոկալ, հեղինակ
Doron Dina՝ ասիստենտ
The Flaming Lips՝ վոկալի պրոդյուսեր
Oren Yoel՝ պրոդյուսեր, գործիքավորում, ծրագրավորում
Ձայնագրվել է Love Yer Brain Studios ստուդիայում


== Հիթ-շքերթներ ==


== Ծանոթագրություններ ==


== Արտաքին հղումներ ==
«BB Talk» ՅուԹյուբում
mileycyrus.com
Ֆեյ Դանաուեյ

Ֆեյ Դանաուեյ (անգլ.՝ Faye Dunaway, հունվարի 14, 1941(1941-01-14)[…], Bascom, Ջեքսոն շրջան, Ֆլորիդա, ԱՄՆ), ամերիկացի դերասանուհի։


== Կենսագրություն ==
Ֆեյ Դանաուեյը ծնվել է ԱՄՆ-ի Ֆլորիդա նահանգում։ Մեկ տարի սովորել է տեղի համալսարանում, որից հետո ուսումը շարունակել է Բոստոնի կիրառական արվեստի բարձրագույն դպրոցում, որից հետո նրան ուղարկում են կատարելագործվելու Լինկոլնի կենտրոնի թատրոնում, որի ղեկավարն էր Էլիա Կազանը։ Միևնույն ժամանակ նա ուսանում է  դրամատիկական արվեստի ակադեմիայում։ «Բոլոր ժամանակների մարդը» և «Հոգանի վերարկուն» ներկայացումներում հաջող հանդես եկած Դանաուեյն նկարահանվում է Օտտո Պրեմինջերի «Արևի շուտափույթ մայրամուտը» (1967), Արթուր Փենի «Բոնին և Կլայդը» (1967) կինոնկարներում։ 1969 թվականին Ջոն Ֆրանկենհեյմերի «Տարօրինակ ծովայինը» և Էլիա Կազանի «Գործարքը» ֆիլմերում նկարահանվելուց հետո, Ֆեյ Դանաուեյը մասնակցում է Արթուր Պեննի «Փոքրիկ մեծ մարդը» (1971) կինոնկարի ստեղծմանը, որը ցուցադրվել է Մոսկվայի միջազգային 7-րդ կինոփառատոնում և արժանացել է մրցանակի։ Նկարահանվել է նաև ռեժիսորներ Ռենե Կլեմանի «Տունը ծառերի տակ» (1971), Ֆրանկ Պերիի՝ «Դոկ» (1971), Ռիչարդ Լեստերի՝ «Երեք հրացանակիրները» (1973), Ռոման Պոլանսկու՝ «Չինական թաղամաս» (1974) և այլ կինոնկարներում։


== Ֆիլմագրություն ==
Խաղացել է մոտ 110 ֆիլմում, 2-ական ֆիլմերի ռեժիսոր և սցենարի հեղինակ է, 4 ֆիլմի պրոդյուսեր։ 
Առավել հայտնի ֆիլմերից են՝ 

1967 - «Բոննի և Քլայդ»
1968 - «Սիրեկանները»
1969 - «Գործարք»
1970 - «Փոքր մեծ մարդը»
1971 - «Ծառերի տակի տունը»
1973 - «Երեք հրացանակիրները»
1974 - «Չինական թաղամաս»
1974 - «Ծխացող դժոխք»
1975 - «Քոնդորի երեք օրերը»
1976 - «Հեռուստացանց»
1979 - «Չեմպիոնը»
1993 - «Արիզոնյան երազանք»
1997 - «Ռեբեկկա»
1999 - «Ժաննա դ'Արկ»
2000 - «Յարդեր»
2007 - «Պանդեմիա»
2009 - «Բալլադինա»


== Մրցանակներ ==
Ստացել է 23 կինոմրցանակ, ներկայացված է եղել ևս 26-ի, որոնց թվում՝ 

3 անգամ ներկայացվել է Օսկար-ի, ստացել 1-ը «Հեռուստացանց» ֆիլմի համար Օսկար լավագույն դերասանուհու համար անվանակարգում
10 անգամ ներկայացվել է Ոսկե Գլոբուսի, ստացել 3-ը
1 անգամ ստացել է Էմմի (մրցանակ)
3 անգամ ներկայացվել է BAFTA-ի ստացել 1-ը
2 Դավիդ դի Դոնատելլո և այլն9 անգամ ներկայացվել է նաև Ոսկե Ազնվամորի հակամրցանակին, ստացել այն 2 անգամ։


== Ծանոթագրություններ ==
Գայկի (գյուղ, Տուրիի շրջան)

Անվան այլ կիրառումների համար տե՛ս՝ ԳայկիԳայկի (ուկրաիներեն՝ Гайки), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1545 թվականին։
2001 թվականի տվյալներով Գայկի գյուղում բնակվում էր 211 մարդ։ Բնակավայրը զբաղեցնում է 1062 կմ² տարածք։ Բնակչության խտությունը կազմում էր 198,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիպսի Ապահատար

Տիպսի Ապահատար, բնակավայր Կիլիկիայում, Այնթափի շրջանում։


== Ծանոթագրություններ ==
Երկրների ցուցակ ըստ բնակչության (ՄԱԿ)

Սա աշխարհի ընդհանուր բնակչության թվով երկրների և աշխարհի այլ բնակեցված տարածքների ցուցակն է, որը հիմնված է ՄԱԿ-ի կողմից հրապարակված գնահատականների վրա `աշխարհի բնակչության հեռանկարների 2019 թվականին։ 
Այս թվերը վերաբերում են  մի երկրի կամ տարածքի բնակչությանը, ինչպես ցույց է տրված «գնահատումներ» բաժնում։


== Ցուցակ ==


== Նշումներ ==


== Ծանոթագրություններ ==


== Արտաքին հղումներ ==
World Population Prospects, the 2019 Revision
Data sources for the World Population Prospects
Methodology of the United Nations Population Estimates and Projections
(4396) Գրեսսման

(4396) Գրեսսման (անգլ.՝ Gressmann), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 3-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,220625 ա. մ., առավելագույնը մոտենում է 1,7956 ա. մ. հեռավորության վրա և հեռանում 2,6456 ա. մ.։ Արեգակի շուրջ մեկ ամբողջական պտույտ է կատարում 1208,68 երկրային օրվա ընթացքում, իր ուղեծրով շարժվելով միջինում 0,297846 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4396) Գրեսսման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բադյա (այլ կիրառումներ)

Բադյա, կարող է վերաբերել՝

Բադյա - գետ Ռուսաստանում, հոսում է Կոմի Հանրապետությունում
Բադյա - գետ Ռուսաստանում, հոսում է Կոմի Հանրապետությունում
Բադյա - գետ Ռուսաստանում, հոսում է Յուրյանսկի շրջանում, Կիրովի մարզում
Բադյա - գետ Ռուսաստանում, հոսում է Կոմի Հանրապետությունում
Բադյա - գետ Ռուսաստանում, հոսում է Կոմի Հանրապետությունում
Բադյա - գետ Ռուսաստանում, հոսում է Կոմի Հանրապետությունում
Բադյա - գետ Ռուսաստանում, հոսում Արխանգելսկի մարզում, Կոմի Հանրապետությունում
Բադյա - գյուղ Ռուսաստանի Կիրովի մարզի Վերխնեկամսկի շրջանի կազմում
Պոնտե Ռեջինա Մարգերիտա

Պոնտե Ռեջինա Մարգերիտա, հայտնի է նաև որպես Մարգարիտա թագուհու կամուրջ (իտալերեն՝ Ponte Regina Margherita), կամուրջ Հռոմում։ Հատում է Տիբեր գետը։ Կապում է Ազատության հրապարակը Առնալդո դա Բրեսչիա բուլվարին Կամպո Մարցիո և Պրատի շրջաններում։


== Նկարագրություն ==

Կամուրջը կառուցվել է 1886-1891 թվականներին ճարտարապետ Անջելո Վեսկովալիի գլխավորությամբ։ Վերջինս նաև նախագծել է Ումբերտոյի կամուրջը։ Պոնտե Ռեջինա Մարգերիտա կամուրջը նվիրվել է Ումբերտո I թագավորի կնոջը՝ Մարգերիտա Սավոյային։
Կամրջի հիմքերի կառուցման համար ծախսվել է 1միլիոն 547 հազար լիր, իսկ կամրջի շինարարության համար՝ 1,224 միլիոն լիր։ Կամուրջը կապում է Պրատի շրջանը Պիացցա դել Պոպոլո հրապարակին։ Այն առաջին քարե կամուրջն է, որը կառուցվել է Տիբեր գետի վրա երկար ընդմիջումից հետո, որը տևել է մի քանի դար։ Պոնտե Ռեջինա Մարգերիտա կամուրջը կազմված է երեք կամարից։ Պատված է տրավերտինով։ Երկարությունը 103 մետր է, իսկ լայնությունը՝ շուրջ 21 մետր։


== Ծանոթագրություններ ==


== Արտաքին հղումներ ==
Статья про мост королевы Маргариты Archived 2011-11-20 at the Wayback Machine.(իտալ.)
Ravaglioli, Armando (1997). Roma anno 2750 ab Urbe condita. Storia, monumenti, personaggi, prospettive. Rome: Tascabili Economici Newton. ISBN 88-8183-670-X.
Rendina, Claudio (2005). Enciclopedia di Roma. Rome: Newton Compton Editori. ISBN 88-541-0304-7.
Ցոլակ Վարդազարյան

Վիքիպեդիայում կան հոդվածներ  Վարդազարյան ազգանունով այլ մարդկանց մասին:Ցոլակ Վարդազարյան (հունվարի 19, 1910(1910-01-19), Ստեփանավան, Հայաստան - ապրիլի 23, 1944(1944-04-23), Երևան, Հայկական ԽՍՀ, ԽՍՀՄ), հայ  սովետական փողհար, դիրիժոր, երաժիշտ։


== Կենսագրություն ==
Ծնվել է 1910 թվականի հունվարի 19-ին Ջալալօղլիում։ 1932 թվականին ավարտել է Երևանի երաժշտական ուսումնարանը։ 1932-1936 թվականներին սովորել է Մոսկվայի կոնսերվատորիայում` Տաբակովի արվեստանոցում։ 1937 թվականից եղել է Երևանի Սպենդիարյանի անվան օպերայի և բալետի ազգային ակադեմիական թատրոնի մենակար։ Դասավանդել է Երևանի կոնսերվատորիայում և երաժշտական ուսումնարանում։ 1938 թվականին Արտեմի Այվազյանի հետ եղել է Հայաստանի պետական ջազ նվագախմբի հիմնադիր կազմում` որպես դիրիժոր և մենակատար։ 1942 թվականից եղել է  Երևանի երաժշտական կոմեդիայի թատրոնի դիրիժոր։  Հայրենական մեծ պատերազմի տարիներին  կազմակերպել է համերգային անսամբլներ և հանդես եկել ռազմաճակատում։ Վախճանվել է 1944 թվականի ապրիլի 23-ին Երևանում։


== Ղեկավարած ներկայացումներ ==
Երևանի երաժշտական կոմեդիայի թատրոնում ղեկավարել է հետևյալ ներկայացումները՝

Ի. Կալման՝ «Սիլվա»
Ռ. Նելսոն՝ «Թագավորը զվարճանում է»
Մ. Ֆերկելման՝ «Սերենադա»
Ա. Այվազյան՝ «Ատամնաբույժն արևելյան»
Ա. Այվազյան՝ «Ուշ լինի՝ նուշ լինի»
Ի. Կալման՝ «Մարիցա»


== Պարգևներ ==
«Պատվո նշան» շքանշան
Երաժիշտ-կատարողների Համամիութենական մրցույթի դիպլոմանտ, Մոսկվա, 1941


== Տես նաև ==
Հայաստանի պետական ջազ նվագախումբ


== Ծանոթագրություններ ==


== Արտաքին հղումներ ==
Ցոլակ Վարդազարյանի կենսագրություն
Նովոկարամիշևո

Նովոկարամիշևո (ռուս.՝ Новокарамышево, բաշկիրերեն՝ Яңы Ҡарамыш), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 98 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մասիս (թերթ, Բեյրութ)

Անվան այլ կիրառումների համար տե՛ս՝ Մասիս (այլ կիրառումներ)Մասիս, կրոնական, հասարակական-քաղաքական, գրական շաբաթաթերթ։ Կիլիկիո Տան Հայ կաթողիկե պատրիարքության հրատարակություն։
Լույս է տեսել 1947-1983, 1988-1995 թվականներին։ Խմբագիրներ՝ Հարություն Թեքեյան (1947), Ռավոսյելվրդ Պայան, Մեսրոպ Թերզյան, Վարդան Թեքեյան և Անդրանիկ Կռանյան (1973 թվականից)։
Մեծ տեղ է հատկացրել սփյուռքահայ համայնքների, հայրենիքի, ինչպես նաև Մխիթարյան միաբանության կրթական, մշակութային ու կրոնական կյանքին, լուսաբանել միջազգային կյանքը։ Քարոզել հայ քաղաքական կուսակցությունների համերաշխություն։ Հոդվածներ է տպագրել Սիամանթոյի, Դանիել Վարուժանի, Միսաք Մեծարենցի, Սայաթ-Նովայի, Ավետիք Իսահակյանի, Պարույր Սևակի, Դերենիկ Դեմիրճյանի, Սարմենի, Ազատ Վշտունու, Գևորգ Էմինի և այլոց մասին, եղել այդ հեղինակների, ինչպես նաև ֆրանսիական, իտալական և եվրոպական այլ գրողների ստեղծագործություններ։
Ունեցել է բժշկական բաժին։
Վիշ

Վիշ (ֆր.՝ Wisches), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 2112 մարդ, բնակչության խտությունը` 109.71 մարդ/կմ²։ Բնակավայրը զբաղեցնում է 19.25 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 37 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1407 աշխատունակ (15-64 տարեկան)  բնակիչ, որոնցից ակտիվ էին 1067-ը, իսկ ոչ ակտիվները` 340։ Ակտիվության ցուցանիշը կազմում է 75,8 %։ 1067 աշխատունակ մարդկանցից աշխատել է 998 անձ (526 տղամարդ և 472 կին)։ Գործազուրկ են եղել 69 անձ (23 տղամարդ և 46 կին)։ 340 անաշխատունակներից 97-ը եղել են աշակերտներ կամ ուսանողներ, 141-ը` թոշակառուներ, իսկ 102-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նովակի (այլ կիրառումներ)

Նովակի, կարող է վերաբերել՝

Նովակի - գյուղ, Ուկրաինայի Ժիտոմիրի մարզի Կորոստենի շրջանում
Նովակի - գյուղ, Ուկրաինայի Խմելնիցկիի մարզի Պոլոննոեի շրջանում
Նովակի - գյուղ, Ուկրաինայի Պոլտավայի մարզի Լուբնիի շրջանում
Կոլինաս դու Սուլ

Կոլինաս դու Սուլ (պորտ.՝ Colinas do Sul), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հյուսիսային մասում։ Մտնում է Շապադա դուս Վեադեյրուս գավառի կազմի մեջ։ Բնակչությունը կազմում է 3882 մարդ՝ 2006 թվականի տվյալներով։ Գրավում է 1 708,215 կմ2 տարածք։ Բնակչության խտությունը՝ 2,3 մարդ/կմ²։


== Պատմություն ==
Քաղաքը հիմնադրվել է 1955 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 12.611.560,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.318,83 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,671 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Կոլինաս դու Սուլի մասին Archived 2021-10-27 at the Wayback Machine.
Վուդիս

«Վուդիս» (անգլ.՝ The Woodies), մականուն, տրված պրոֆեսիոնալ թենիսիստներ, զուգախաղի ավստրալիացի վարպետներ Թոդ Վուդբրիջին և Մարկ Վուդֆորդին։ Նրանք թենիսի պատմության մեջ եղել են ամենահաջող զույգերից մեկը։
«Վուդիս»-ը իր մեջ միավորել է Վուդֆորդի ձախից հարվածները և ցանցի մոտ Վուդբրիջի հիանալի ռեֆլեքսները։ Նրանք հինգ անգամ եղել են ATP Տարվա լավագույն զույգ և միասին շահել են ATP 61 մրցաշարերի հաղթողի տիտղոսներ։
«Վուդիս»-ը շահել է Մեծ Սաղավարտի մրցաշարերի 11 զուգախաղի տիտղոսներ, որոնցից մեկը Ֆրանսիայի բաց առաջնությունում, երկուսը Ավստրալիայի բաց առաջնությունում, երկուսը ԱՄՆ բաց առաջնությունում և վեցը Ուիմբլդոնի մրցաշարում։
Նրանց համատեղ շահած տիտղոսների թվին են դասվում նաև ոսկե մեդալը 1996 թվականի Ատլանտայի Օլիմպիական խաղերում և արծաթե մեդալը 2000 թվականի Սիդնեյի Օլիմպիական խաղերում։
«Վուդիս»-ը հաճախ միավորվել է որպեսզի Ավստրալիայի հավախականի կազմում մասնակցի Դևիսի գավաթին և Ավստրալիայի հավախականի կազմում մասնակցել են Դևիսի գավաթի երեք եզրափակիչներում։ Նրանք օգնել են Ավստրալիային 1999 թվականին, 13 տարի անց, առաջին հաղթանակը տանելու Դևիսի գավաթում՝ ֆրանսիական Օլիվիե Դելատր-Ֆաբրիս Սանտորո զույգի նկատմամբ Փարիզում հաղթանակից հետո։
Նրանց համագործակցությունն ավարտվել է 2000 թվականին, երբ Մարկ Վուդֆորդը հեռացել է միջազգային թենիսից՝ ավարտելով պրոֆեսիոնալ կարիերան։ Թոդ Վուդբրիջը զուգախաղում իր հաջող ելույթները շարունակել է շվեդ Յոնաս Բյորկմանի հետ զույգով։ Սակայն 2004 թվականին Բլորկմանը նույնպես ավարտել է կարիերան և այնուհետև Վուդբրիջը համագործակցել է հնդիկ Մահեշ Բհուպատիի հետ՝ մինչ 2005 թվականին իր պրոֆեսիոնալ կարիերայի ավարտը։
2010 թվականի հունվարին՝ Ավստրալիայի Օրը, «Վուդիս»ը ընդգրկվել է թենիսի փառքի ավստրալիական սրահում՝ իրենց ականավոր հաջողությունների համար, իսկ նրանց բրոնզե արձանները, այլ ականավոր ավստրալիացի թենիսիստների արձանների հետ, տեղադրվել են Մելբուրնի այգում (անգլ.՝ Melbourne Park)։ 2010 թվականին նրանք ընդգրկվել են նաև Թենիսի փառքի միջազգային սրահում։


== «Վուդիս»-ի շահած տիտղոսները (61) ==


=== Պարտություններ (18) ===


== Թիմային մրցաշարերի տիտղոսներ (1) ==


=== Պարտություն (1) ===


== Զուգախաղի մրցաշարերի վիճակագրություն ==


== Տես նաև ==
Թոդ Վուդբրիջ
Մարկ Վուդֆորդ


== Ծանոթագրություններ ==


== Արտաքին հղումներ ==
Թոդ Վուդբրիջը ATP կայքում
Մարկ Վուդֆորդը ATP կայքում
Որոգայթ (2005, ֆիլմ)

Որոգայթ, 2005 թվականին նկարահանված հայկական ֆիլմ, հեռուստաֆիլմերի «ԵՐԵՎԱՆ» ստուդիաի կողմից։


== Սյուժե ==
Ֆիլմի հերոսը երիտասարդ ռեժիսոր է, ով մահապատժի դատապարտվածների հոգեբանությունն ուսումնասիրելու համար բանտ է ընկնում։ Հիմնական գործողությունները հենց մահվան դատապարտվածների խցում են ծավալվում։


== Դերերում ==
Գարիկ Նազարյան - Գարիկ Նազարյան
Մարտին Հուրիխանյան - Գնդապետ Մարտին Սերգեյի Հուրիխանյան
Արմեն Պետրոսյան - Մհեր Սարգիսի Հակոբյան (Բանտարկյալ)
Մնացական Հովհաննիսյան - Արուս (Բանտարկյալ)
Վահան Աբրահամյան
Արթուր Գեւորգյան
Սոնա Ալեքսանյան
Նունե Մելքոնյան
Էմիլ Մովսիսյան


== Փաստ ==
«Որոգայթը» ֆիլմի սկզբնական անունը չէ.Գագիկ Հարությունյանը որոշել էր այն «Սարդոստայն» անվանել, սակայն հետո պարզվել է, որ այդ անունով ֆիլմ արդեն կա։


== Ծանոթագրություններ ==
Վեսյոլայա (գետ, թափվում է Օխոտի ծով)

Անվան այլ կիրառումների համար տե՛ս՝ Վեսյոլայա (այլ կիրառումներ)Վեսյոլայա (ռուս.՝ Весёлая), գետ Կամչատկայի երկրամաս՝ Ռուսաստանում հյուսիս-արևմուտքում։ Գետի երկարությունը 16 կմ է։ Հոսում է Պենժինսկի շրջանում, Կամչատկայի երկրամասում։Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության'МПР России'>«Государственный водный реестр РФ: Весёлая»։ Արխիվացված է օրիգինալից 2012-09-23-ին։ Վերցված է 2015-05-22 </ref>.

Ջրային օբյեկտի, պետական ջրային գրանցման կոդը -19080000112120000040546


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Google Finance

Google Finance, Գուգլ ընկերությանը պատկանող ֆինանսական տեղեկատվական գործակալություն։


== Բովանդակություն ==
Google Finance կենցաղային սպասարկումը ներկայացնում է  անդրմիջազգային ընկերությունների մեծամասնության ֆինանսական տեղեկատվության հասանելիություն։ Հասանելի է կոմերցիոն ընկերությունների արժեքորոշման և արժեթղթերի, կոմյունիկեների և հաշվապահական հաշվետվությունների տեղեկատվությունը։ Յուրաքանչյուր ընկերություն արտացոլում է Google News և Google Blog Search նորությունների ագրեգատորներից արդյունքները։ Պատմական տվյալները հասանելի են Adobe Flash տեխնոլոգիայով կատարված գծագրերի տեսքով։
Կայքն առաջարկում է մի շարք ծառայություններ անձնական ֆինանսական տեղեկատվության ղեկավարման համար։


== Պատմություն ==
Google Inc ընկերությունը Google Finance սպասարկումը բացել է 2006 թվականի մարտի 21-ին։
2006 թվականի դեկտեմբերի 12-ին կատարվել է սկզբնական էջի նշանակալի փոփոխություն և սպասարկման լրացում։ Մասնավորապես հասանելի է դարձել տարադրամների և շուկայի տարբեր ասպեկտների մասին տեղեկատվությունը։ Ավելացվել է Google Trends գործիքը։ Ավելացվել են ավելի քան 40 տարվա արժեթղթերի արժեքորոշման պատմական տվյալներ։
2008 թվականի հունիսին հասանելի դարձան NASDAQ-ի և Նյու Յորքի ֆոնդային բորսայի արժեթղթերի ընթացիկ արժեքորոշումները` Google-ի հետ ընկերական համաձայնագրերի շրջանակում։
2008 թվականի նոյեմբերի 18-ին նախագծի էջերում սկսեցին հայտնվել գովազդներ։
2009 թվականի օգոստոս-սեպտեմբեր ամիսներին թողարկվեցին առաջատար ինդիկատորներ` Google Domestic Trends ներդրողների համար, որոնք հիմնված էին որոնողական հարցերի վերլուծության վրա։


== Տես նաև ==
Yahoo! Finance
Բլումբերգ


== Ծանոթագրություններ ==


== Արտաքին հղումներ ==
Google Finance-ի պաշտոնական կայքը
(2069) Հաբլ

(2069) Հաբլ (անգլ.՝ Hubble), աստերոիդ աստերոիդների հիմնական գոտում։ Հայտնաբերվել է 1955 թվականի մարտի 29-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 3,159953 ա. մ., առավելագույնը մոտենում է 2,5782 ա. մ. հեռավորության վրա և հեռանում 3,7417 ա. մ.։ Արեգակի շուրջ մեկ ամբողջական պտույտ է կատարում 2051,73 երկրային օրվա ընթացքում, իր ուղեծրով շարժվելով միջինում 0,175462 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2069) Հաբլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տարժեպոլ

Տարժեպոլ (ռուս.՝ Таржеполь, ֆիններեն՝ Tarsala), գյուղ Ռուսաստանի Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)